CELEX: 62019TN0619
Language: da
Date: 2019-09-17 00:00:00
Title: Sag T-619/19: Sag anlagt den 17. september 2019 – KF mod EU-Satellitcentret

25.11.2019   
            
            
               DA
            
            
               Den Europæiske Unions Tidende
            
            
               C 399/73
            
         
      Sag anlagt den 17. september 2019 – KF mod EU-Satellitcentret
      (Sag T-619/19)
      (2019/C 399/91)
      Processprog: engelsk
      
         Parter
      
      
         Sagsøger: KF (ved advokat A. Kunst og barrister N. Macaulay)
      
         Sagsøgt: EU-Satellitcentret
      
         Sagsøgernes påstande
      
      
                  —
               
               
                  Afgørelsen truffet af direktøren for EU-Satellitcentret (SatCen) af 3. juli 2019, meddelt sagsøgeren den 8. juli 2019, om at genoptage den administrative undersøgelse vedrørende hendes adfærd annulleres, og det fastslås, at SatCen ikke har efterkommet Rettens dom af 25. oktober 2018 i KF mod EU-Satellitcentret (sag T-286/15, EU:T:2018:718), og derved har tilsidesat artikel 266 TEUF.
               
            
                  —
               
               
                  Afgørelse truffet af SatCens direktør om afslag på sagsøgerens administrative klage til SatCens direktør af 2. august 2019 vedrørende afgørelsen af 3. juli 2019, meddelt sagsøgeren den 8. juli 2019, annulleres.
               
            
                  —
               
               
                  SatCen tilpligtes at betale sagsøgeren fuldstændig og rimelig erstatning på grundlag af nævnte dom i sag T-286/15 for lidt økonomisk skade.
               
            
                  —
               
               
                  SatCen tilpligtes at yde sagsøgeren erstatning for økonomisk og ikke–økonomisk skade lidt som følge af afgørelsen om at genoptage den administrative undersøgelse, som efter ret og billighed foreløbigt er opgjort til 30 000 EUR.
               
            
                  —
               
               
                  SatCen tilpligtes at betale renter af den uretmæssigt sene betaling af skadeserstatning for ikke-økonomisk skade på 10 000 EUR som fastsat ved nævnte dom i sag T-286/15.
               
            
                  —
               
               
                  Det fastslås, at artikel 28 i og bilag X til SatCens personalevedtægt (bestemmelserne om Klageudvalget) ikke finder anvendelse, jf. artikel 277 TEUF.
               
            
                  —
               
               
                  SatCen tilpligtes at betale sagsøgerens omkostninger med tillæg af renter på 8 %.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om en tilsidesættelse af de retligt bindende virkninger af en sag ved Den Europæiske Unions Domstol.
               
            
                  2.
               
               
                  Andet anbringende om en tilsidesættelse af artikel 266 TEUF og af retten til god forvaltning og af omsorgspligten.